钦定古今图书集成/明伦汇编/官常典/第758卷 > 冯厚敦
## 钦定古今图书集成/明伦汇编/官常典/第758卷 > 冯厚敦

按《金坛县志》：“厚敦，字培卿，少负奇气，性朴率，迈往不
可屈抑。崇祯壬午，贡入都。寓无长物，遇人有急，即倾
囊相赠，若溉釜无资，即仰给于所知，怡然自若也。授
江阴训导。未几而有甲申三月十九之变，令丞簿皆
逃去。厚敦乃与阎尉率诸生激劝居民，婴城固守，百
计出敌，大小三十馀战，未尝挫刃，三阅月不得下。后”
值大炮数十，击破之，屠其城。厚敦整冠服，北向再拜，
端坐“明伦堂”自刭死。妻王氏，与姊结纴，投水死。逾月，
讣闻其女之归姜氏者，亦痛哭自经死。